Herferð til að gera jólin 2007 plastpokafrí hefst þessa vikuna í Englandi . Markmiðið er að gera plastpoka eins púkalega og að klæðast pels eða loðfeld . Herferðin er leidd af félagslegu umbótahreyfingunni We are What We Do ( WAWWD ) eða Við erum það sem við gerum , en samtökin eru einnig á bakvið töskuna „ I’m not a plastic bag “ eða „ ég er ekki plastpoki “ sem Anya Hindmarch hannaði . Taskan var svo vinsæl að 20.000 eintök seldust upp klukkutíma eftir að hún kom í sölu hjá Sainsbury’s í apríl á þessu ári . Nú þegar aðeins rúmlega 200 verslunardagar eru til jóla vonar hreyfingin að herferðin veki fólk til vitundar og bindi enda á eyðslusama notkun plastpoka og óþarfa pakkninga yfir hátíðirnar . WAWWD hefur að markmiði að hvetja fólk til að gera smávægilegar breytingar í lifnaðarháttum sínum til að breyta heiminum til hins betra . Hreyfingin hvetur kaupmenn til að segja viðskiptavinum að þeir fái ekki lengur plastpoka og að setja skilti upp í gluggum sínum og í inni verslununum sem segir „ plastic ain’t my bag “ . Kaupmenn verða einnig beðnir um að fylgjast vel með hversu marga poka verslunin sparar . Þeir sem spara mest í hverjum mánuðið verða svo heiðraðir á síðu WAWWD . Stórar verslanir sem þegar hafa sýnt herferðinni stuðning eru Virgin Megastores , Foley bókabúðirnar og 2000 Dermalogical snyrtistofur um allt landið . Hreyfingin bendir á að hver einasti maður í Bretlandi noti að meðaltali 167 plastpoka á ári eða um 10 milljarða plastpoka allt í allt . Það tekur allt að 500 ár fyrir plastpoka að eyðast við urðun . David Robinson einn af stofnendum WAWWD er ánægður með það sem kaupmenn eru nú þegar að gera . „ Það er ekki spurning að allt sem verið er að gera mun hafa mikil áhrif á plastpokanotkun “ , „ Sainsbury’s er með „ engir plastpokar “ daga , Waitrose er með græna kassa þar sem fólk með eigin poka gengur fyrir , Tesco auglýsir sýna stefnu á heilsíðum dagblaða , heill bær í Devon hefur gefið upp alla notkun plastpoka og Virgin Megastores eru leiðandi í okkar herferð . Ekkert mun alveg stoppa plastpokanotkun en allt þetta gerir eitthvað gagn . “ segir David . Smáatriði herferðarinnar verða tilkynnt á fimmtudag í Englandi .